Stjepan Hauser

**Stjepan Hauser** [~ hâuzer] (Pula, 15. lipnja 1986.), hrvatski violončelist. Član dua *[[2Cellos]]*.

## Život
Stjepan Hauser u rodnoj je Puli započeo osnovno glazbeno obrazovanje, pohađao i završio Srednju muzičku školu "Ivan Maečić Ronjgov" u Rijeci u klasi prof. Maura Šestana. Dobitnik je 21 prve nagrade na županijskim, državnim i međunarodnim natjecanjima.

Iako tek u svojim dvadesetima, Stjepan Hauser je nastupao u više od 40 zemalja na svim kontinentima, uključujući prvijence u najprestižnijim svjestkim dvoranama poput Wigmore Hall-a, Royal Albert Hall-a, Amsterdamskog Concertgebouw-a, Southbank Centra i mnogih drugih.

Stjepan je laureat najprestižnijih međunarodnih natjecanja u Velikoj Britaniji poput *PLG Young Artists Auditions* 2009., *J & A Beare Solo Bach Competition* 2009., *Philharmonia Orchestra - Martin Musical Scholarship Fund Award* 2009 & 2008., *Eastbourne Symphony Orchestra Young Soloist Competition* 2009 & 2007., *Tunbridge Wells International Young Concert Artists Competition* 2008 & 2006., *Computers in Personnel International Concerto Competition* 2008., *Frankopan Fund Award* 2006., *MBF Music Education Award* 2006. i 2005. Stjepan je također dobitnik nagrada na najvećim violončelističkim natjecanjima poput *Adam Cello International Competition* u Novom Zelandu 2009 i VTB Capital u Londonu 2009. U Hrvatskoj, dvaput je bio proglašen prvakom države 2002. i 2004. godine isto kao i pobijednik međunarodnih natjecanja „Rudolf Matz“ 2005. i „Lions Grand Prix“ 2003. U 2008. godini, Sveukupno posjeduje 21 prvu nagradu zbog čega je bio dvaput pozvan na gala koncerte za princa Charlesa u Buckinghamskoj palači i St. James palači.

Stjepan je jedan od posljednjih violončelista kojeg je veliki Mstislav Rostropovič čuo prije svoje smrti. Kao jedan od posljednih učenika, Stjepan je imao čast nastupiti na četiri koncerta posvećena tom velikanu: Gala Koncert u Palazzo Vecchio u Firenzi; izvedba Šostakovičevog prvog cello koncerta uz pratnju Orchestra Sinfonica del Friuli Venezia Giulia u Teatro Comunale "Giuseppe Verdi" u Italiji; recital u Auditorium al Duomo, u Firenzi u sklopu prestižnog "Maggio Musicale Fiorentino" festivala; izvedba Kol Nidreia uz Metropolitan Sinfoniju na Gala Koncertu u St George's Bristolu.

Stjepan je zadivio mnoge najcjenjenije violončeliste poput Mstislava Rostropoviča, Heinricha Schiffa, Fransa Helmersona, Arta Norasa,Bernarda Greenhousea, Ralpha Kirshbauma, Philippa Mullera, Thomasa Demenge, Young–Chang Choa, Karine Georgian, Valtera Dešpalja, Reinharda Latzka, Roela Dieltiensa, Alexandera Ivashkina i ostale. 
Kao stipendist Fondacije Adris i Frankopan Fondacije završio je dodiplomski studij pod vodstvom prof. Natalie Pavlutskaye u Londonu, a kasnije na postdiplomski studij kod profesora Ralpha Kirshbauma kao stipendist Dorothy Stone Foundation na RNCM u Manchesteru i kod Bernarda Greenhousea u SAD-u. U listopadu 2006. bio je jedini čelist izabran da izvede gala koncert u Palazzo Vecchio u Firenci za Mstislava Rostropoviča, koji je bio oduševljen ovim mladim umjetnikom. Uoči nastupa imao je i masterclass, kojeg je maestro odlučio filmski dokumentirati. Stjepan je sudjelovao na festivalu International Holland Music Sessions, čija mu je agencija u okviru projekta New Masters on Tour 2010/2011 omogućila niz recitala diljem Evrope u najprestižnijim koncertnim dvoranama.

Stjepan Hauser član The Greenwich Trija kojeg legendarni Bernard Greenhouse opisuje kao novi „Beaux Arts Trio“. Trio je formiran 2006. godine a čine ga slovenska violinistica Lana Trotovsek te japanska pijanistica Yoko Misumi. Trio je osvojio niz prvih nagrada na međunarodnim natjecanjima komorne muzike u Ujedinjenom Kraljevstvu, Belgiji i Italiji. The Greenwich Trio ostvaruje sada već regularnu suradnju s legendarnim Bernardom Greenhouseom, Mennahemom Presslerom, Ivry Gitlisom, Stephanom Kovacevicem i Rivkom Golani te je također surađivao s Beaux Arts Triom, Triom Fontenay, Amadeus Quartetom, Alban Berg Kvartetom, Quarneri Quartetom i ostalima. Svirali su na rasprodanom otvorenju novoizgrađene dvorane King's Place u Londonu, te Beethovenov Triple Koncert pod ravnanjem Barrya Wordswortha.

U januaru 2011. zajedno s Lukom Šulićem obradio je poznati hit Michaela Jacksona Smooth Criminal, koji je u njihovoj violončelističkoj izvedbi u samo nekoliko dana postao hit na YouTubeu.

Dana 25. IV. 2011. izveli su uživo Smooth Criminal u emisiji Ellen DeGeneres uz veliko oduševljenje publike.

Riječka publika ga je slušala na koncertima s Riječkim komornim orkestrom, a zagrebačka je publika imala priliku prvi put uživo čuti “Smooth Criminal” u njihovoj izvedbi uz djela Sarasatea, Šostakoviča i Rimski-Korsakova tek 28. IV. 2011. na humanitarnom koncertu za Japan u Koncertnoj dvorani Vatroslava Lisinskog.

## 2Cellos
Stjepan Hauser i Luka Šulić potpisali su 12. IV. 2011. ugovor sa Sony Music Entertainment/Sony Masterworks koji zastupa Menart. Najavljeno je snimanje albuma koji bi trebao imati 11 ili 12 pjesama, obrada svjetski poznatih hitova u njihovoj izvedbi na violončelima. “Smooth Criminal” će biti ujedno i prvi singl, a uskoro će biti i na iTunesima.

Turneju s Eltonom Johnom započeli su 8. VI. 2011. u Cardiffu, nakon čega su poručili: „*- Bilo je fenomenalno!!! Super nam je na turneji družiti se s Eltonom i ostatkom benda, odmah su nas prihvatili kao da se znamo već godinama i naravno, velika je čast svirati, učiti i družiti se svakodnevno s takvom živućom legendom! Elton je oduševljen i već nas je pozvao na put oko svijeta nakon ove evropske turneje u sljedećih par mjeseci! To uključuje njegove velike spektakle u Las Vegasu - Caesars Palace, Rock in Rio, Woodstock, ...). Također, u Americi ćemo promovirati naš CD svirajući gotovo sav repertoar sa CD-a kao opening act na nekim od njegovih koncerata! Stvarno nevjerojatna stvar za nas na početku karijere! Da nam je spreman pomoći na takav način, puno govori o njegovoj velikodušnosti! Na turneji stvarno uživamo i radujemo se svakom novom koncertu! *”

Od 16. VI. 2011. u prodaji se nalazi prvi CD Luke Šulića i Stjepana Hausera. Na objavljenom su se CD-u između ostalih našle i violončelističke inačice iz Tarantinova Paklenog šunda, ali i obrade uspješnica Kurta Cobaina i Stinga.

## Urban i Hauser
U maju 2011. snima s Damirom Urbanom videospot za pjesmu „Black Tattoo“, a spot služi kao najava budućeg albuma tandema Urban i Hauser.

## Povezano
* 2Cellos
* Greenwich Trio

## Izvori
* Muzički informativni centar 

## Vanjske veze

* Službene stranice Stjepana Hausera